

**Кейбір акционерлік қоғамдардың директорлар кеңестері құрамдарының жекелеген мәселелері**

Қазақстан Республикасы Үкіметінің 2019 жылғы 12 маусымдағы № 395 қаулысы.

      "Қазақстан Республикасының Үкіметі туралы" 1995 жылғы 18 желтоқсандағы Қазақстан Республикасының Конституциялық заңының 8-бабының 4) тармақшасына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасының Индустрия және инфрақұрылымдық даму министрлігі Қазақстан Республикасы Қаржы министрлігінің Мемлекеттік мүлік және жекешелендіру комитетімен бірлесіп Қазақстан Республикасының заңнамасында белгіленген тәртіппен:

      1) "Қазақстандық индустрия және экспорт орталығы" акционерлік қоғамының Директорлар кеңесінің құрамына:

      Қазақстан Республикасы Премьер-Министрінің орынбасары Жеңіс Махмұдұлы Қасымбектің;

      Қазақстан Республикасының Индустрия және инфрақұрылымдық даму министрі Роман Васильевич Склярдың;

      2) "ҚазАвтоЖол" ұлттық компаниясы" акционерлік қоғамының Директорлар кеңесінің құрамына:

      Қазақстан Республикасының Индустрия және инфрақұрылымдық даму министрі Роман Васильевич Склярдың сайлануын қамтамасыз етсін.

      2. Осы қаулы қол қойылған күнінен бастап қолданысқа енгізіледі.

|  |
| --- |
| *Қазақстан Республикасының* |
| *Премьер-Министрі* | *А. Мамин* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК